CELEX: 32011D0212
Language: fi
Date: 2011-04-04 00:00:00
Title: 2011/212/EU: Komission päätös, annettu 4 päivänä huhtikuuta 2011 , yhteisön rahoitustuesta vuonna 2009 kasveille tai kasvituotteille haitallisten organismien torjumisesta Saksalle, Espanjalle, Italialle, Maltalle, Alankomaille, Portugalille ja Slovenialle aiheutuneisiin menoihin annetun päätöksen 2009/996/EU muuttamisesta (tiedoksiannettu numerolla K(2011) 2126)

5.4.2011   
            
            
               FI
            
            
               Euroopan unionin virallinen lehti
            
            
               L 89/24
            
         KOMISSION PÄÄTÖS,
   annettu 4 päivänä huhtikuuta 2011,
   yhteisön rahoitustuesta vuonna 2009 kasveille tai kasvituotteille haitallisten organismien torjumisesta Saksalle, Espanjalle, Italialle, Maltalle, Alankomaille, Portugalille ja Slovenialle aiheutuneisiin menoihin annetun päätöksen 2009/996/EU muuttamisesta
   (tiedoksiannettu numerolla K(2011) 2126)
   (Ainoastaan hollannin-, saksan-, italian-, maltan-, portugalin-, sloveenin- ja espanjankieliset tekstit ovat todistusvoimaisia)
   (2011/212/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 23 artiklan 5 kohdan,
   sekä katsoo seuraavaa:
   
               (1)
            
            
               Unioni voi direktiivin 2000/29/EY nojalla myöntää jäsenvaltioille rahoitusta sellaisiin tarpeellisiin toimenpiteisiin suoraan liittyvien menojen kattamiseksi, joita on toteutettu tai joita aiotaan toteuttaa kolmansista maista tai unionin muilta alueilta peräisin olevien haitallisten organismien kulkeutumisen estämiseksi hävittämällä organismit, tai jos se ei ole mahdollista, estämällä niiden leviäminen.
            
         
               (2)
            
            
               Direktiivin 2000/29/EY 23 artiklan 5 kohdan toisen alakohdan nojalla unionin kasvinsuojeluvalvontaan tarkoitettu rahoitusosuus on tiettyjen edellytysten täyttyessä korkeintaan 50 prosenttia kyseisen direktiivin 23 artiklan 2 kohdassa tarkoitetuista tarpeellisiin toimenpiteisiin suoranaisesti liittyvistä kuluista sekä korkeintaan 25 prosenttia kyseisen direktiivin 23 artiklan 3 kohdan toisessa alakohdassa mainituissa ansionmenetystapauksissa.
            
         
               (3)
            
            
               Unioni myönsi vuonna 2009 yhteensä 14 049 023 euron rahoitusosuuden kattamaan Saksalle, Espanjalle, Italialle, Maltalle, Alankomaille, Portugalille ja Slovenialle aiheutuneita menoja sellaisena, kuin siitä on säädetty yhteisön rahoitustuesta vuonna 2009 kasveille tai kasvituotteille haitallisten organismien torjumisesta Saksalle, Espanjalle, Italialle, Maltalle, Alankomaille, Portugalille ja Slovenialle aiheutuneisiin menoihin 17 päivänä joulukuuta 2009 annetussa komission päätöksessä 2009/996/EU (2).
            
         
               (4)
            
            
               Espanja ja Italia saivat päätöksen 2009/996/EU liitteessä olevan III osan mukaisesti unionin rahoitustukea tuhoutuneiden puiden korvaamiseen. Espanja sai 289 144 euroa tukea vuonna 2009 haitallisen Bursaphelenchus xylophilus -organismin saastuttamien havupuiden korvaamiseen. Italia sai 14 525 euroa tukea vuonna 2008 eri puulajien korvaamiseen Lombardiassa, jossa haitallinen Anoplophora chinensis -organismi oli saastuttanut puita Gussagon alueella ja Anoplophora glabripennis Corbettan alueella.
            
         
               (5)
            
            
               Espanjan ja Italian menot liittyivät suoraan direktiivin 2000/29/EY 23 artiklan 2 kohdan c alakohdassa tarkoitettuun kieltoon käyttää vastaisuudessa tiettyjä puita, jotka ovat kyseisten haitallisten organismien isäntäpuita. Menot eivät koske kyseisen direktiivin 23 artiklan 3 kohdan ensimmäisen alakohdan toisessa luetelmakohdassa ja toisessa alakohdassa mainittuja ansionmenetyskorvauksia.
            
         
               (6)
            
            
               Unionin rahoitustuen tulisi siten direktiivin 2000/29/EY 23 artiklan 5 kohdan toisen alakohdan mukaisesti olla korkeintaan 50 prosenttia kyseisistä menoista, eikä sitä pitäisi rajoittaa korkeintaan 25 prosenttiin, kuten on virheellisesti säädetty päätöksessä 2009/996/EU. Näin ollen unionin kyseisille Espanjan ja Italian ohjelmille maksaman rahoitustuen enimmäismäärää olisi nostettava 289 145 euroa ja 14 525 euroa, ja unionin kokonaisrahoitustuen määrä vuoden 2009 osalta olisi korotettava 14 352 693 euroon.
            
         
               (7)
            
            
               Päätöstä 2009/996/EU olisi tämän vuoksi muutettava.
            
         
               (8)
            
            
               Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2009/996/EU seuraavasti:
   
               1)
            
            
               Korvataan 2 artiklan 1 kohta seuraavasti:
               ”1.   Edellä olevassa 1 artiklassa tarkoitetun rahoitustuen kokonaismäärä on 14 352 693 euroa.”
            
         
               2)
            
            
               Korvataan liitteessä olevan I osan kolmas, neljäs ja viides rivi seuraavasti:
               
                           Espanja
                        
                        
                           
                              Bursaphelencus xylophilus
                           
                        
                        
                           Havupuut
                        
                        
                           2008 ja 2009
                        
                        
                           1 ja 2
                        
                        
                           3 386 573
                        
                        
                           1 693 286
                        
                     
                           Italia, Lombardia
                           (Gussagon alue)
                        
                        
                           
                              Anoplophora chinensis
                           
                        
                        
                           Eri puulajit
                        
                        
                           2008 ja osaksi 2009 (30 päivään huhtikuuta asti)
                        
                        
                           1 ja 2
                        
                        
                           302 683
                        
                        
                           151 341
                        
                     
                           Italia, Lombardia
                           (Corbettan alue)
                        
                        
                           
                              Anoplophora glabripennis
                           
                        
                        
                           Eri puulajit
                        
                        
                           2007 ja 2008
                        
                        
                           1 ja 2
                        
                        
                           302 683
                        
                        
                           103 221
                        
                     
         
               3)
            
            
               Poistetaan liitteessä oleva III osa.
            
         
               4)
            
            
               Korvataan liitteen lopussa oleva maininta ”Yhteisön rahoitustuki yhteensä (EUR): 14 049 023” maininnalla ”Unionin rahoitustuki yhteensä (EUR): 14 352 693”.
            
         2 artikla
   Tämä päätös on osoitettu Saksan liittotasavallalle, Espanjan kuningaskunnalle, Italian tasavallalle, Maltan tasavallalle, Alankomaiden kuningaskunnalle, Portugalin tasavallalle ja Slovenian tasavallalle.
   
      Tehty Brysselissä 4 päivänä huhtikuuta 2011.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 169, 10.7.2000, s. 1.
   
      (2)  EUVL L 339, 22.12.2009, s. 49.